Document ID: /roh_data/filtered/fineweb-2-filterrobots_roh.jsonl.gz/41498

La rangaziun 2021 da la Scol’auta d’economia IMD a Losanna mussa la Svizra sin plaz 1 – dus plazs meglier ch’anc avant in onn. Davos la Svizra suondan sin plaz 2 e 3 ils pajais scandinavs la Svezia ed il Danemarc.
Il Singapur che manava anc en la rangaziun l’onn passà, è sulet anc sin plaz 5. Quai è il meglier plaz per in pajais ordaifer l’Europa, avant Hongkong ed il Taiwan. Ils Stadis Unids èn sco gia il 2020 sin plaz 10.
Cunquai figurescha la Svizra suenter il 2017 per la segunda giada sin plaz 1 da tut las economias mundialas. Ina da las raschuns che la Svizra è puspè il numer 1 è, ch'igl haja dà damain restricziuns durant l'onn da corona e che blers manaschis hajan survegnì sustegn nunbirocratic.